Daniel Ricciardo hämmästyi F1-kuskin jatkosopimuksesta Haasilla - "Ehkä hänen olisi ollut aika löytää jotain muuta" | SuomiF1
Renault’n australialaistähti Daniel Ricciardo myönsi yllättyneensä Haas-pilotti Romain Grosjeanin jatkosopimuksesta.
F1-sarjan ainoan amerikkalaistallin Haasin odotettiin tuulettavan kuskikokoonpanoaan ensi vuodeksi.
Tanskalaiskuski Kevin Magnussenilla oli jo jatkopahvi taskussaan, ja moni uumoili Grosjeanin saavan lähtöpassit heikkojen suorituksiensa vuoksi.
Yllättäen Haas tiedottikin jatkavansa sekä Grosjeanin että Magnussenin kanssa ensi kaudellakin.
F1-pilotti esitteli talvikauden harjoituksiaan huimissa alppiolosuhteissa – katso videot
Romain Grosjean ilmaisi vahvan mielipiteensä Lewis Hamiltonista
Näin Valtteri Bottas selitti Abu Dhabin F1-harjoitusten kolariaan
Uutinen yllätti varikolla monia, kuten muun muassa entistä Red Bull -kuskia Ricciardoa.
– Kuulin vain muutamaa päivää sitten, että hän menisi Formula E:hen. Luulin hänen jättävän Formula 1:n varsinkin, kun viime kaudet ovat olleet ylä- ja alamäkeä. Ehkä oli aika löytää jotain muuta, Ricciardo sanoi RMC Sportin haastattelussa.
– Olin siis hieman yllättynyt, mutten liiemmin. Jos on mahdollisuus jäädä Formula 1:een, se on parempi, australialainen kommentoi.
Edellinen artikkeliValtteri Bottas haluaa poistaa heikkoudet ajamisestaan – aloitti videoanalyysit kehittääkseen itseään
Seuraava artikkeliVoi turkanen! Valtteri Bottas rysäytti huolella seinään: ”Sori kaverit” – katso kuvat